Oppiplot Guest House | LekkeSlaap
Oppiplot Guest House is 10 km van O.R. Tambo Internasionale Lughawe in Johannesburg, Gauteng af.
Die gastehuis bied verblyf in 9 kamers wat elkeen uniek versier is. Al die kamers het en suite-badkamers met 'n stort en/of 'n bad. Die kamers is ingerig met 'n koningingrootte-bed of 'n dubbelbed. Elke kamer het 'n TV met sekere DStv-kanale en 'n waaier.
Gaste kan gerus gebruik maak van die oopplan-sitarea, -eetarea en -kombuis. Ontbyt en aandete is beskikbaar op versoek. Ekstra geriewe wat beskikbaar is op die perseel sluit 'n verhitte swembad, 'n afgesonderde Jacuzzi in die vermaakarea, en braaigeriewe in.
Die perseel bied ook veilige parkeerplek en 24-uur sekuriteit. 'n Wasgoeddiens kan gereël word. Vervoer na en van O.R. Tambo Internasionale Lughawe is beskikbaar teen ekstra koste.
Die gastehuis het ook 'n konferensie- en funksielokaal wat ideaal is vir vergaderings, werkswinkels, bekendstellings en spesiale geleenthede. Die venue het 'n ingeboude kroeg, projektor en 'n kombuis.